Оқуға түсушілердің дайындық деңгейіне қойылатын талаптар

1. Сұхбаттасудың мақсаты мен міндеттері

Мақсаты магистратурада «Жылу энергетикасы» мамандығы бойынша алған ЖОО түлектерінің білімдерін тексеру мен бағалау. 8D07104, 8D07154 – Жылу  энергетикасы бағыты бойынша докторантурада оқу жоғарғы ЖОО білімінен кейінгі жүйеде жалғасы болып табылады және магистратураға дайындық оқу жоспарымен қарастырылған пәндер білімдеріне негізделген.
Түсу емтиханының мақсаты неғұрлым даярланған үміткерлерді анықтау үшін докторантураның білім беру бағдарламаларына түсушілердің білім деңгейін және оқуға деген ынтасын анықтау болып табылады.

Түсу емтиханының міндеттері:

- дайындық бағытына байланысты мәселелерде үміткерлердің құзыреттерін анықтау;

- оқуға және одан әрі кәсіби қызметке деген ынтаны анықтау.

8D07104, 8D07154 – Жылу энергетикасы білім беру бағдарламасы бойынша PhD докторанттарын даярлаудың негізгі міндеттері::

- дайындық бағытына байланысты мәселелерде үміткерлердің құзыреттерін анықтау;

- оқуға және одан әрі кәсіби қызметке деген ынтаны анықтау;

- жалпы кәсіби мәдениеті, оның ішінде азаматтық ұстанымы бар, қазіргі ғылыми және практикалық мәселелерді тұжырымдай және шеше алатын, жоғары оқу орындарында сабақ бере алатын, зерттеу, өндірістік, ұйымдастырушылық және басқарушылық қызметін табысты жүзеге асыра алатын қарым-қатынас мәдениеті жоғары деңгейдегі мамандарды даярлау.

Докторантураның жалпы құзыреті:

білуі керек: жаһандану және интернационализация жағдайында отандық ғылымның дамуының қазіргі тенденциялары, бағыттары мен заңдылықтарын; ғылыми таным әдіснамасын; тиісті саладағы әлемдік және қазақстандық ғылымның жетістіктерін.
меңгеруі керек: ғылыми зерттеулер процесін ұйымдастыру, жоспарлау және іске асыру; зерттеу саласындағы әртүрлі теориялық тұжырымдамаларды талдау, бағалау және салыстыру және қорытынды жасау; әртүрлі көздерден алынған ақпаратты талдау және өңдеу; қазіргі заманғы теориялар мен талдау әдістері негізінде дербес ғылыми зерттеу жүргізу; өзінің әрі қарай кәсіби дамуын жоспарлау және болжау.

дағдыларға ие болу: түрлі ғылыми теориялар мен идеяларды сыни талдау, бағалау және салыстыру; талдамалық және эксперименттік ғылыми қызмет; Зерттеу нәтижелерін жоспарлау және болжау; халықаралық ғылыми форумдарда, конференцияларда және семинарларда көпшілік алдында сөз сөйлеу; ғылыми жазу және ғылыми коммуникация; қазіргі заманғы ақпараттық және инновациялық технологияларды пайдалана отырып, патенттік іздеу және ғылыми ақпарат жүргізу.

ақпараттық ағындардың тез жаңаруы және өсуі жағдайында ғылыми және ғылыми-педагогикалық қызмет саласында; теориялық және эксперименттік ғылыми зерттеулер жүргізуде; ғылыми зерттеуде теориялық және қолданбалы міндеттерді қою мен шешуде; тұрақты кәсіби өсуді қамтамасыз етуде құзыретті болуы тиіс.

2. Сұхбаттасуды өткізудің формасы мен ұйымдастырылуы 
Сұхбаттасу өткізуінің формасы – ауызша. Сұхбаттасуға арналған жалпы баллдардың саны – 30. Баллдарды бағалау критерийлері бойынша бөлу төменде берілген.

Сұхбаттасуды 8D07104, 8D07154 – Жылу энергетикасы білім беру бағдарламасы бойынша тиісті бейінге сай доктор немесе ғылым кандидаты ғылыми дәрежесі немесе философия докторы (PhD) дәрежесі бар профессорлық-оқытушылық құрам қатарынан қалыптасатын емтихан комиссиясы өткізеді. Емтихан комиссиясының құрамына апелляциялық комиссияның мүшелері кірмейді. Емтихан комиссиясының құрамы оның төрағасымен қоса, университет басшылығының бұйрығымен бекітіледі.

Сұхбаттасу бойынша қорытынды баға дескрипторларға сәйкестікке бағаланған ауызша жауап үшін әрбір критерий бойынша балл сомасы болып табылады және 30 баллдан аспауға тиіс.

Сұхбаттасу нәтижелері емтихан комиссиясы отырысының хаттамасымен ресімделеді және ол өткізілген күні хабарланады.

Комиссия түсушілердің теориялық және практикалық даярлық деңгейінің белгіленген жалпыға міндетті стандарттарға сәйкестігін, жалпы кәсіптік және арнайы пәндер бойынша нақты білім, іскерлік және практикалық дағдылар деңгейін, жауаптардың қисындылығы мен дәлелділігін, ғылыми қызметке уәжділігі мен қызығушылығын, ғылыми негіз бен ғылыми-зерттеу жұмыс тәжірибесін айқындайды.

3. Сұхбатты бағалау критерийлері
	№
	Критерийлер
	Дескрипторлар
	Ұпайлар

	1.
	Мотивация
	Таңдалған ББ бойынша докторантурада оқуға және белгілі бір ЖОО-ға түсуге арналған уәждерді дәлелдеу. Оқуды аяқтағаннан кейін кәсіби және жеке өсу перспективаларын көру.
	5

	2
	Зерттеу құзыреттілігі
	Белгілі бір пәндік саладағы ғылыми-зерттеу қызметі үшін қажетті зерттеу дағдылары мен тәжірибесін меңгеру.
	10

	3.
	Креативті ойлау
	Стандартты емес ойлау, проблемаларды, ситуациялық мәселелерді шешудің шығармашылық және балама тәсілдері.
	10

	4.
	Коммуникативті
	Өз көзқарасын қысқаша, өкілді, логикалық, дәлелді түрде жеткізе білу, жалпылау және қорытынды жасау. Тілдерді меңгеру.
	5

	Ең көп ұпай саны
	30


	№
	Критерии
	Дескрипторы
	Баллы

	1.
	Мотивация
	Таңдалған білім беру бағдарламасы бойынша докторантурада оқуға және нақты жоғары оқу орнына түсу себептерін дәлелді негіздеу. Оқудан кейінгі кәсіби және тұлғалық даму перспективаларын көрсету.
	5

	2
	Зерттеушілік құзыреттілік
	Белгілі бір пәндік саладағы ғылыми-зерттеу қызметіне қажетті зерттеу дағдылары мен тәжірибесін меңгеруі.
	8

	3.
	Креативтілік
	Стандартты емес ойлау, шығармашылық және баламалы шешімдер ұсына білу.
	8

	4.
	Коммуникативтік қабілет
	Өз ойын қысқа, нақты, логикалық және дәлелді түрде жеткізу, қорытынды жасай білу, тілдерді меңгеруі.
	4

	Ең жоғары балл
	25


4. Сұхбаттасу үшін тақырыптар мен сұрақтардың үлгі тізбесі

(өз тұжырымдарыңызды практикалық мысалдармен растай отырып негіздеу)

1 Қазіргі кезеңдегі энергетиканың даму тенденциялары мен заңдылықтарын талдау.
2 Жылу және электр энергиясын алу мен түрлендірудің заманауи күйі, перспективалық әдістері мен тәсілдері.

3 Қазақстанның энергетика саласы:  даму жағдайы мен болашағы.
4 Адамның энергетикалық қажеттіліктерін қанағаттандырудағы дәстүрлі емес көздердің  орны  .
5 Жылу энергетикасының экологиялық мәселелері.

6 Жылу жабдықтау жүйелеріндегі  энергия үнемдеу мәселелері. 

7 «Жылу энергетика» ТоУ кафедрадада әзірленетін ғылыми бағыттар.

